Ford Telstar

Ford Telstar on Fordin vuosina 1982–1999 valmistama ylemmän keskiluokan automalli, joka perustui koko valmistushistoriansa ajan Mazda 626 -malliin. Tämä oli seurausta Fordin ostettua 25 prosentin osuuden Mazdasta vuonna 1979. Telstaria ei myyty lainkaan Euroopan tai Pohjois-Amerikan markkinoilla. Australiassa se korvasi Ford Cortinan. Telstarin seuraajaksi tuli Ford Mondeo.

 Ford Telstar AR, AS (1982–1987) 

Ensimmäisen sukupolven Telstar esiteltiin vuonna 1982 korvaamaan Ford Cortina. Väliaikaisesti Cortinan korvaajana oli toiminut pienempi Ford Meteor. Telstar oli saatavana neliovisena sedanina tai viisiovisena hatchbackina.
vasen|pienoiskuva|Sedan-korinen Ford Telstar.
Vuoden 1985 pienen kasvojenkohotuksen yhteydessä koritunnukseksi vaihtui AS.
vasen|pienoiskuva|Ensimmäisen sukupolven facelift-malli. 

 Ford Telstar AT, AV (1987–1992) 

Toisen sukupolven Telstar esiteltiin vuonna 1987. Uutena korimallina oli viisiovinen farmari.
vasen|pienoiskuva|Viisiovinen Ford Telstar.
Vuoden 1990 alussa Telstar sai uuden etusäleikön ja takavaloja uudistettiin. Uudistuksen yhteydessä koritunnukseksi vaihtui AV.
vasen|pienoiskuva|Toisen sukupolven facelift-malli. 

 Ford Telstar AX, AY (1991–1997) 

Kolmannen sukupolven Telstar esiteltiin vuoden 1991 lopussa. Siitä ei tullut lainkaan farmarimallia, vaan edellisen sukupolven farmari pysyi uuden mallin rinnalla aina vuoteen 1997 saakka.
vasen|pienoiskuva|Kolmannen sukupolven facelift-malli.
Vuonna 1994 malli sai pienen kasvojenkohotuksen, jolloin koritunnukseksi vaihtui AY. Seuraavana vuonna Telstarin myynti loppui Australiassa korvaavan Ford Mondeon tultua siellä markkinoille. 

 Ford Telstar II (1994–1997) 

Vain Japanissa myytiin kolmannen sukupolven Telstarin kanssa rinnakkain Telstar II -nimistä mallia, joka perustui Mazda Capellaan. 

 Ford Telstar GF (1997–1999) 

Viidennen sukupolven Telstar esiteltiin vuonna 1997. Sitä myytiin vain Japanissa, sillä Ford Mondeo oli tullut markkinoille useimmissa maissa, joissa Telstar oli kuulunut mallistoon. 

 Lähteet 

 Aiheesta muualla 

Telstar
Luokka:D-segmentin autot
Luokka:1980-luvun autot
Luokka:1990-luvun autot